CELEX: 21998D0604(01)
Language: mt
Date: 1996-10-28 00:00:00
Title: Id-Deċiżjoni tal-Kumitat Konġunt taż-ŻEE Nru 57/96 tat-28 ta' Ottubru 1996 li temenda l-Anness II (Regolamenti, standards, ittestjar u ċertifikazzjoni tekniċi) u l-Anness XX (Ambjent) għall-Ftehim taż-ŻEE

Avviż Legali Importanti

|

21998D0604(01)

Official Journal L 160 , 04/06/1998 P. 0036 - 0037

		Id-Deċiżjoni tal-Kumitat Konġunt taż-ŻEENru 57/96tat-28 ta' Ottubru 1996li temenda l-Anness II (Regolamenti, standards, ittestjar u ċertifikazzjoni tekniċi) u l-Anness XX (Ambjent) għall-Ftehim taż-ŻEEIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li Jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikolu 98 tiegħu,Billi l-Anness II għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 15/96 ta' l-4 ta' Marzu 1996 [1];Billi l-Anness II għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 13/96 ta' l-1 ta' Marzu 1996 [2];Billi r-Regolament tal-Kunsill (KE) Nru 3093/94 jirrevoka r-Regolament tal-Kunsill (KEE) Nru 594/91 ta' l-4 ta' Marzu dwar sostanzi li jagħmlu ħsara lis-saff ta' l-ożonju (ĠU L 67, ta' l-14.3.1991, p. 1);Billi r-Regolament tal-Kunsill (KE) Nru 3093/94 tal-15 ta' Diċembru 1994 dwar sostanzi li jagħmlu ħsara lis-saff ta' l-ożonju [3] għandu jiġi inkorporat fil-Ftehim,IDDEĊIEDA KIF ĠEJ:Artikolu 1It-test tal-punt 12 tal-Kapitolu XV ta' l-Anness II għandu jiġi mħassar.Artikolu 2Il-punt li ġej għandu jiddaħħal wara l-punt 21a (Direttiva tal-Kunsill 92/72/KEE) fil-Kapitolu III ta' l-Anness XX għall-Ftehim;"21aa. 394 R 3093: Ir-Regolament tal-Kunsill (KE) Nru 3093/94 tal-15 ta' Diċembru 1994 dwar sostanzi li jagħmlu ħsara lis-saff ta' l-ożonju (ĠU L 333, tat-22.12.1994, p. 1),Id-dispożizzjonijiet tar-Regolament għandhom, għall-għanijiet tal-Ftehim preżenti, jinqraw bl-adattamenti li ġejjin:(a) Fl-Artikolu 3:(i) il-kliem "paragrafi 8 sa 12" fil-paragrafi 1 sa 6 għandu jiġi mibdul bil-kliem "paragrafi 8 sa 10",(ii) fil-paragrafu 7, il-kliem "paragrafi 10 sa 12" għandu jiġi mibdul bil-kliem "sa paragrafu 10",(iii) fil-paragrafu 1, it-tielet u r-raba' subparagrafi ma għandhomx jgħoddu,(iv) fil-paragrafi 2 sa 5 u 7, it-tieni u t-tielet subparagrafi ma għandhomx jgħoddu,(v) il-paragrafi 11 u 12 ma għandhomx japplikaw(b) Fl-Artikolu 4:(i) il-frażi "Soġġett għall-paragrafu 10, kull produttur għandu jiżgura li" il-paragrafi 1 sa 7 għandhom jiġu mibdulin bil-frażi "Kull produttur għandu jiżgura li",(ii) fil-paragrafu 8:- ir-referenza għall-paragrafu 10 ma għandhiex tapplika,- l-aħħar subparagrafu ta' l-ewwel inċiż ma għandux japplika,- l-aħħar subparagrafu ma għandux japplika,(iii) il-paragrafu 10 ma għandux japplika.(c) Il-Kapitolu III ma għandux japplika.(d) L-Artikoli 16 u 18 ma għandhomx japplikaw.L-Istati ta' l-EFTA għandhom, fuq livell nazzjonali, jdaħħlu fis-seħħ il-miżuri meħtieġa sabiex jikkonformaw mad-dispożizzjonijiet li jikkorrispondu tal-Protokoll Monetarju u mal-miżuri li jikkorrespondu fir-Regolament tal-Kunsill (KE) Nru 3093/94."Artikolu 3It-testi tar-Regolament tal-Kunsill (KE) Nru 3093/94 fil-lingwa Islandiża u f'dik Norveġiża, li huma annessi għall-verżjonijiet rispettivi tal-lingwa għal din id-Deċiżjoni, huma awtentiċi.Artikolu 4Din id-Deċiżjoni għandha tidħol fis-seħħ nhar l-1 ta' Novembru 1996, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE.Artikolu 5Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fit-28 ta' Ottubru 1996.Għall-Kumitat Konġunt taż-ŻEEIl-PresidentH. Hafstein[1] ĠU L 124, tat-23.5.1996, p. 17.[2] ĠU L 124, tat-23.5.1996, p. 15.[3] ĠU L 333, tat-22.12.1994, p. 1.--------------------------------------------------